Title: Pripomienka k:
Author: MZP SR
Last saved by: agenda0

Návrh legislatívneho zámeru návrhu zákona o ochrane ohrozených druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení zákona o ochrane prírody a krajiny - vyhodnotenie medzirezortného pripomienkového konania
Pripomienka k: | od | text pripomienky | vyjadrenie k pripomienke | poznámka
Poznámka pod čiarou č. 11 | MO SR | odporúčame za slová „o znalcoch a tlmočníkoch“ doplniť slová „v znení zákona č. 238/2000 Z.z.“ | akceptované |
Poznámka pod čiarou č. 11 | MO SR | odporúčame označenie Colného zákona rozpísať | neakceptované | použili sme slovnú citáciu v súlade s bodom 47. prílohy č. 2 legislatívnych pravidiel vlády SR
Článok II bod 1. | MO SR | je potrebné upresniť, ku ktorým odkazom poznámky pod čiarou patria; predpokladáme, že v prvej vete bodu 1. má byť v navrhovanom doplňujúcom texte za slovami „osobitný predpis“ označenie odkazu „^45a)“ | akceptované |
bod III. písm. c) | MPSR SR | podľa nášho názoru pojem „exemplár“ je možné akceptovať len ako legislatívnu skratku pre „ohrozené druhy voľne žijúcich živočíchov a rastlín“ resp. odporúčame slovo „exemplár“ nahradiť vhodnejším výrazom z dôvodu, že slovo „exemplár“ je významom slova „kus“ | neakceptované | pojmy použité v bode III. sú prevzaté z predpisov EÚ a podľa nášho názoru použité slovo „exemplár“ najvýstižnejšie vyjadruje obsah vymedzeného pojmu
bod. II písm. a) | ÚNMS SR | legislatívnu skratku „(ďalej len „Dohovor“)“ je potrebné zosúladiť s bodom 8. legislatívnotechnických pokynov legislatívnych pravidiel vlády SR | akceptované |
Zhodnotenie platnej právnej úpravy | ÚV SR | žiadame na druhej strane upraviť znenie vety po jazykovej stránke v súlade s ustanovením § 29, vzhľadom na to, že veta „zákon v § 29 neuvádza ani podmienky za dodržanie ktorých je ten ktorý súhlas možné vydať“ nie je správna | akceptované |
obsah | ÚV SR | v názve „Orgány štátnej správy a pomocné orgány“ vypustiť text „pomocné orgány“ vzhľadom na to, že súčasné legislatíva tento pojem neupravuje | akceptované | text bol upravený o konkrétny názov orgánu - „Vedecký orgán Slovenskej republiky“
4. časť zámeru | ÚV SR | bod 2. písm. b) žiadame doplniť o „výkon štátneho dozoru“ | akceptované |
Bod XX. | ÚV SR | Nesúhlasíme s návrhom ustanovenia „vedeckého orgánu“ – z predloženého návrhu nevyplýva skutočnosť, či zriadená rozpočtová organizácia (ŠOP SR), ktorá v súčasnosti plní funkciu navrhovaného Vedeckého orgánu, bude zrušená. Vzhľadom na uvedené žiadame návrh upraviť. | akceptované | v dôvodovej správe bolo spresnené budúce využitie rozpočtovej organizácie – Štátnej ochrany prírody SR ako Vedeckého orgánu Slovenskej republiky
Dôvodová správa | ÚV SR | neobsahuje stanovisko zabezpečenia finančných prostriedkov zo štátneho rozpočtu zo strany MF SR. Žiadame stanovisko doplniť | akceptované | stanovisko bolo zistené na vzájomnom rokovaní dňa 4.12.2000, pričom bola doplnená dôvodová správa
Všeobecne | ÚV – SIAP | odporúčame doplniť nariadenie Komisie č. 338/97/ES o nariadenie Komisie č. 1476/99, ako aj zapracovať do návrhu nariadenie Komisie (ES) č. 2473/98 v znení nariadenia Komisie (ES) č. 250/99 | akceptované | text bol doplnený v zmysle pripomienky, avšak vzhľadom na zmenu v legislatíve EÚ je aktuálnym už nariadenie Rady č. 191/2001
Všeobecne | ÚVO | členenie legislatívneho zámeru je v rozpore s legislatívnymi pravidlami | neakceptované | stanovisko bolo vysvetlené dňa 1.12.2000, pričom ÚVO od pripomienky ustúpil
Bod II. | ÚVO | text ods. 2 písm. b) bod 2 je nezrozumiteľný. Odporúčame úpravu textu | neakceptované | stanovisko bolo vysvetlené dňa 1.12.2000, pričom ÚVO od pripomienky ustúpil
| ÚVO | namiesto výrazu „opätovný dovoz“ odporúčame použiť výraz „spätný dovoz“ a výraz „predaj“ nahradiť iným vhodnejším výrazom, napr. „nadobudnutie“ | neakceptované | pojem „spätný dovoz“ má v zmysle colných predpisov iný význam ako použitý výraz „opätovný dovoz“, ktorým sa má vyjadriť aj niekoľkonásobné dovezenie toho istého exemplára; pojem „predaj“ je prevzatý ako súčasť definície z originálu
| MK SR | Odporúčame na základe odborného posúdenia opätovne prehodnotiť a zjednotiť zoznam ohrozených druhov voľne žijúcich živočíchov a rastlín z hľadiska odbornej terminológie. Pri viacerých druhoch sa vyskytujú nesprávne, alebo neúplné mená druhov, ako aj pravopisné chyby pri počítačovom spracovaní. | akceptované | pracovné návrhy vyhlášok majú iba informatívny charakter, ich úpravou sa preto v zmysle pripomienky budeme zaoberať v neskoršom štádiu legislatívneho procesu

Vyhodnotenie pripomienok Ministerstva financií SR a Ministerstva pôdohospodárstva SR vzhľadom na ich rozsah v tabuľke neuvádzame.
S Ministerstvom financií SR sa prerokovanie pripomienok uskutočnilo dňa 4.12.2000, pričom došlo k dohode o všetkých sporných pripomienkach a v zmysle tejto dohody bol text legislatívneho zámeru upravený.
S Ministerstvom pôdohospodárstva SR sa pripomienky prerokovali na dvoch rokovaniach – 7.12.2000 aj za účasti zástupcov Slovenského poľovného zväzu (SPZ) a Slovenského klubu sokoliarov pri SPZ (požiadavka MP SR) a 12.12.2000, pričom taktiež došlo k dohode o všetkých sporných pripomienkach, resp. s riešením časti pripomienok súvisiacich s novelizáciou zákona č. 287/1994 Z.z. o ochrane prírody a krajiny MP SR súhlasilo až pri novelizácii cit. zákona.